{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Pravilnik o darovanju građevnog materijala "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GRGA KOSTELAC","PRAVILNIK","Samim donošenjem novog pravilnika neće se promijeniti nažalost česta praksa varanja korisnika od strane projektanata koji su često i nadzor. Naime, prilikom samog projektiranja primateljima građevinskog materijala se daju ponude on nekoliko tipskih projekata koji često nisu u skladu sa oblikom i veličnom građevne čestice, sa nagibom terena, a pogotovo ne sa geografskim posebnostima pojedinih lokacija te se od darovatelja traži dodatno plaćanje bilo kakve želje za prilagodbom projekta stanju na terenu iako je to protivno propisima i sklopljenim ugovorima. Nadalje, primatelji građevinskog materijala nisu iskusni izvođači gradnje i projektanti koji mogu procjeniti je li darovan materijal dostatan, kvalitetan i zadovoljavajući (sukladan standardima) pa nakon dostave darovanog materijala je čest slučaj kako je npr. cigle previše, a nedostaje ostalih materijala. Nedostatci i manjci u predviđenom materijalu koji treba za izgradnju su nevjerojatni npr. nije predviđena vanjska stolarija, dovoljne količine betona, fasada itd., koji su neophodni za dovršetak gradnje i ishođenje uporabne dozvole. Nažalost, prijave nadležnom ministarstvu o takvim učestalim problemima i nedostacima ne rezultiraju pokretanjem odgovarajućih postupaka tako da se godinama na natječaje ministarstva za projektiranje prijavljuju tvrtke i odgovorne osobe koje daju preniske cijene za koje se ne može izraditi sva potrebna projektna dokumentacija, a pogotovo se ne može obavljati nadzor izvođenja radova i ugradnje materijala. Konačna posljedica toga su veliki i s projektima nesrazmjerni nepredviđeni troškovi, što rezultira lošom kvalitetom građevina, nemogućnošću useljenja te energetskom siromaštvu (neprimjerena stolarija i fasadni sustavi), a što je upravo suprotno od namjera Vlade RH i resornog ministarstva.","Primljeno na znanje","Zahvaljujemo na doprinosu javnoj raspravi. \nPrimljeno na znanje."]